CELEX: 22019D0031
Language: mt
Date: 2018-12-17 00:00:00
Title: Deċiżjoni Nru 4/2018 tal-Kumitat tal-Ambaxxaturi AKP-KE tas-17 ta' Diċembru 2018 dwar kwittanza lid-Direttur taċ-Ċentru għall-Iżvilupp tal-Intrapriżi (ĊŻI) fir-rigward tal-implimentazzjoni tal-baġits taċ-Ċentru għas-snin finanzjarji 2013-2016 [2019/31]

10.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 8/35
               
            
         DEĊIŻJONI Nru 4/2018 TAL-KUMITAT TAL-AMBAXXATURI AKP-KE
         tas-17 ta' Diċembru 2018
         dwar kwittanza lid-Direttur taċ-Ċentru għall-Iżvilupp tal-Intrapriżi (ĊŻI) fir-rigward tal-implimentazzjoni tal-baġits taċ-Ċentru għas-snin finanzjarji 2013-2016 [2019/31]
         IL-KUMITAT TAL-AMBAXXATURI AKP-UE,
         Wara li kkunsidra d-Deċiżjoni Nru 5/2004 tal-Kumitat tal-Ambaxxaturi AKP-KE (1), b'mod partikolari t-tieni subparagrafu tal-Artikolu 27(5) tagħha,
         Wara li kkunsidra d-Deċiżjoni Nru 1/2016 tal-Kumitat tal-Ambaxxaturi AKP-UE (2), b'mod partikolari l-Artikolu 1(2) tagħha,
         Wara li kkunsidra d-Deċiżjoni Nru 3/2016 tal-Kumitat tal-Ambaxxaturi AKP-UE (3), b'mod partikolari l-Artikolu 3(3) tagħha,
         Billi:
         
                     (1)
                  
                  
                     Skont l-Artikolu 3 tad-Deċiżjoni Nru 3/2016 tal-Kumitat tal-Ambaxxaturi AKP-UE, mill-1 ta' Jannar 2017, il-personalità ġuridika taċ-ĊŻI jenħtieġ li tinżamm biss għall-finijiet tal-likwidazzjoni taċ-ĊŻI. Waqt il-fażi passiva, il-kompiti tal-Bord Eżekuttiv taċ-ĊŻI jenħtieġ li jkunu limitati għall-approvazzjoni tar-rapport tal-għeluq, l-adozzjoni tal-kontijiet relatati mal-fażi tal-għeluq u t-trażmissjoni ta' proposta ta' kwittanza lill-Kumitat tal-Ambaxxaturi AKP-UE għal deċiżjoni. Il-Bord Eżekuttiv taċ-ĊŻI ma jibqax jeżisti fid-data tad-deċiżjoni tal-Kumitat tal-Ambaxxaturi AKP-UE dwar il-proposta ta' kwittanza.
                  
               
                     (2)
                  
                  
                     Bl-ittra tiegħu tat-13 ta' Novembru 2018, il-President tal-Bord Eżekuttiv taċ-ĊŻI ppreżenta proposta ta' kwittanza lill-Kumitat tal-Ambaxxaturi AKP-UE, akkumpanjata minn dikjarazzjoni finanzjarja u opinjoni ta' awditu mhux kwalifikata li tkopri s-snin finanzjarji 2013-2016.
                  
               
                     (3)
                  
                  
                     Il-qligħ taċ-Ċentru għas-snin finanzjarji 2013-2016 kien jikkonsisti prinċipalment minn kontribuzzjonijiet mill-Fond Ewropew għall-Iżvilupp u ammonta għal EUR 31 938 501,02.
                  
               
                     (4)
                  
                  
                     L-implimentazzjoni ġenerali tal-baġit taċ-Ċentru mid-Direttur matul is-snin finanzjarji 2013-2016 kienet tali li, fuq il-bażi tad-dikjarazzjonijiet finanzjarji u r-rapporti ta' awditu statutorji taċ-Ċentru għall-Iżvilupp tal-Intrapriżi għall-2013-2016, id-Direttur jenħtieġ li jingħata kwittanza fir-rigward tal-implimentazzjoni ta' dawk il-baġits,
                  
               IDDEĊIEDA KIF ĠEJ:
         
            Artikolu Uniku
            Il-Kumitat tal-Ambaxxaturi AKP-UE, abbażi tar-rapporti tal-awdituri għas-snin 2013-2016, il-karti tal-bilanċ u l-kontijiet ta' dħul u nfiq għas-snin finanzjarji korrispondenti, b'dan jagħti kwittanza lid-Direttur taċ-Ċentru għall-Iżvilupp tal-Intrapriżi fir-rigward tal-implimentazzjoni tal-baġits taċ-Ċentru għas-snin finanzjarji 2013-2016.
         
         
            Magħmul fi Brussell, is-17 ta' Diċembru 2018.
            
               
                  Għall-Kumitat tal-Ambaxxaturi AKP-UE
               
               
                  Il-President
               
               N. MARSCHIK
            
         
         
            (1)  ĠU L 70, 9.3.2006, p. 52.
         
            (2)  ĠU L 72, 17.3.2016, p. 59.
         
            (3)  ĠU L 192, 16.7.2016, p. 77.